የቆጣሪ_ብሬከር_ለምን_ይመልሳል ሰላም ውድ የአሜን ኤሌክትሪካል ቴክኖሎጂ ቤተሰቦች ዛሬ በተደጋጋሚ ለተጠየቁ ጥያቄዎች መልስ አዘጋጅተን መተናል ተከታተሉን የተጠየቁ ጥያቄዎች 1. ቆጣሪ ቶሎ ቶሎ እየመለሰ ተቸግረናል መፍትሄ ካላችሁ እባካችሁ መላ በሉን 2. ምጣድ ስንጠቀም ቆጣሪው ይመልሳል ምን ማድረግ አለብን 3. ውሃ ማሞቂያው ሲሰካ ቆጣሪ ይመልስብናል ምን ማረግ አለብን 4.ከትላንት ምሽት ጀምሮ ቆጣሪው መልሷል ለመመልስ ስንሞክር አልቻልንም ምን ማድረግ አለብንወ.ዘ.ተ የመሳሰሉት ተያያዥነት ያላቸውን ጥያቄዎች በተደጋጋሚ ተጠይቀናል ዛሬ ምክንያቶቹንና መፍትሄዎቹን እናያለን ሰርኪዩት ብሬከር ከዚህ ቀደምም እንዳየነው የኤሌክትሪክ መስመር ወይም ሰርኪዩት ላይ ችግር ወይም ጫና በሚኖር ጊዜ የኤሌክትሪክ ፍሰቱን በማቋረጥ ሰርኪዩቱን እና እቃዎቻችን ከአደጋ የሚከላከል መሳሪያ ነው ለብሬከር መመለስም ዋና ዋና ምክንያቶች የሚከተሉት ናቸው ከፍተኛ ጭነት ሰርኪዩትOverload Circuit ይህ በብዛት የሚከሰት መሰረታዊ ችግር ሲሆን ቤታችን ውስጥ የምንጠቀማቸው እቃዎች የሚፈልጉት የሀይል መጠን ከቆጣሪያችን ብሬክር ሲበልጥ የኤሌክትሪክ ገመዶች ላይ ከፍተኛ ሙቀት በመፍጠር ጫና ያሳድራል በዚህም የተነሻ የቆጣሪያችን ብሬክር ሊመልስ ይችላል ነገር ግን ሲመልስብን እኛ መልሰን ስንመልሰው ለተወሰነ ደቂቃ ሊሰራ ይችላል መፍትሄ ከተቻለ የኢትዮጵያ ኤሌክትሪክ አገልግሎት ሰጭ ድርጅት ቆጣሪውን ወይም የቆጣሪውን ብሬከር መጠን እንዲጨምርልን መጠየቅ በብዛት ለመኖሪያ ቤቶች የሚገጠሙት ብሬክሮች ባለ 25A ስለሆነ እንደ አስፈላጊነቱ ወደ 40A 50A ወ.ዘ.ተ እንዲያሳድጉልን መጠየቅ ከለይ የጠቀስነውን መፍትሄ ማግኘት ካልቻልን ወይም እስከሚቀየርልን የምንጠቀማቸውን እቃዎች በማፈራረቅ መጠቀም ለምሳሌ ቤታችን ውስጥ ምጣድ ስቶቭ ውሃ ማሞቂያ እና ሌሎችንም የምንጠቀም ከሆነ ሁሉንም በተመሳሳይ ሰዓት ከመጠቀም መቆጠብ ይህም ማለት እንጀራ ጋግረን ስንጨረስ ስቶቭ መጠቀም ማለት ነው አቋራጭ ሰርኪዩትShort Circuit ይህ ደግሞ ሁለተኛው ምክንያት ሲሆን የሚከሰትበት ምክንያትም የሰርኪዩቶቻችን ኒውትራል እና ፌዝ መስመሮች እርስበርሳቸው ሲነካኩ ነው በዚህ ምክንያት የመለሰ የቆጣሪ ብሬክር ለማብራት ወይም ለመመለስ ስንሞክር እጃችን ላይ ይመልሳል መልሰን ለመያዝ ብንሞክር እሳት ይፈጥራል መፍትሄ እርስበርሳቸው የተገናኙትን ኒውትራል እና ፌዝ መስመሮችን ፈልጎ ማለያየት ነው ነገር ግን ይህ የሚሆነው በሙያው በሰለጠነ ሙያተኛ መሆን አለበት ግራውንድ ስህተትGround fault ይህ ደግሞ በአቋራጭ ሰርኪዩት ምክንያት ከሚፈጠረው ምክንያት ጋር ተመሳሳይነት ሲኖረው በዋናነት የሚፈጠረው ፌዝ መስመሩ እና የቤታችን ግራውንድ ገሞዶች ሲነካኩ ወይም ከግራውንድ ገመድ ጋር የተገናኙ ብረትና የብረት በህሪ ያላቸውን እቃዎች ፌዝ መስመሩ ሲነካው ነው መፍትሄ ይህ ችግር በሙያው በሰለጠነ ሙያተኛ ችግሩ የቱ ጋር እንደሆነ ከተለየ በኋላ ፌዝ እና ግራውንድ መሰመሮች እርስ በእርሳቸው እንዳይገናኙ በማድረግ ይስተካከላል እናመሰግናለን በቀጣይ እንድናቀርብልዎ የሚፈልጉት ሃሳብጥያቄ ካለዎት በደስታ እንቀበላለን ማንኛውንም_የኤሌክትሪክ_ስራ_ማሰራት_ለምትፈልጉ_ድርጅቶችና_ግለሰቦች_ደግሞ_በነዚህ_ስልክ_ቁጥሮች_ያገኙናል 0991156969 0939555510 ለሌሎችም_ያጋሩ ለቴሌግራም ቻናላችን httpst.mejoinchatAAAAAE2DpDe9fPGCTupqTg ለፌስቡክ ፔጃችን httpswww.facebook.comamenelectricaltechnology ሀሳብ ለመስጠት httpst.meelectricexpert ለሌሎች ለውጥ ምክንያት እንሁን ለወዳጅዎም ያጋሩ እናመሰግናለን